Vischnanca da […]

[Adressa]

[NP lieu]

 **Brev inscritta**

[Proprietari/a dal bain immobigliar]

[Adressa]

[NP lieu]

[Lieu, data]

**Mesiras da planisaziun a temp limità tenor l'art. 19h LPTGR – scadenza dal termin prolungà per [il cumenzament da las lavurs da construcziun / la finiziun da la construcziun]**

**Chaschun da prender posiziun**

[Preziada dunna ... / Prezià signur ...]

En il rom da la revisiun [parziala] da la [planisaziun locala] ha la vischnanca collià per realisar il [project concret] e sa basond sin l'art. 19h al. 1 LPTGR [l'enzonaziun / la midada da zona / l'azonaziun] dal bain immobigliar nr. […] cun la cundiziun che las lavurs da construcziun ston vegnir cumenzadas entaifer in termin da […][[1]](#footnote-1) suenter che la planisaziun ha survegnì vigur legala e che la construcziun vegn terminada entaifer in termin da […][[2]](#footnote-2).

Cun la disposiziun dal(s) […] ha la vischnanca prolungà sa basond sin l'art. 19h al. 2 LPTGR sco suonda quest termin:

*"[Il termin fixà en il rom da la planisaziun locala per [il cumenzament da las lavurs da construcziun / la finiziun da la construcziun] vegn prolungà; qvd. che [las lavurs da construcziun sin il bain immobigliar nr. […] ston vegnir cumenzadas entaifer in termin da […] suenter che la planisaziun ha survegnì vigur legala]. E/U: La construcziun sin il bain immobigliar nr. […] sto vegnir terminada entaifer in termin da […].]"*

La revisiun [parziala] da la [planisaziun locala] ha survegnì vigur legala il(s) […] e la disposiziun areguard la prolungaziun dal termin il(s) [...]. Ins avess damai stuì cumenzar cun las lavurs da construcziun fin il pli tard il(s) [data]. La vischnanca ha constatà ch'ins n'ha fin oz anc betg cumenzà a construir sin Voss bain immobigliar nr. […]. Tenor il stadi da las enconuschientschas actual[[3]](#footnote-3) da la vischnanca è il termin per il cumenzament da las lavurs da construcziun scadì presumablamain. A la vischnanca n'èn enconuschents nagins motivs che avessan retardà il cumenzament da las lavurs da construcziun, per ils quals Vus n'essas betg responsabel/-bla.[[4]](#footnote-4)

*Varianta per la finiziun da la construcziun*:

La revisiun [parziala] da la [planisaziun locala] ha survegnì vigur legala il(s) […] e la disposiziun areguard la prolungaziun dal termin il(s) […]. Ins avess damai stuì terminar la construcziun sin Voss bain immobigliar nr. […] fin il(s) […]. La vischnanca ha constatà ch'il project da construcziun sin Voss bain immobigliar nr. […] n'è anc betg terminà. Tenor il stadi da las enconuschientschas actual[[5]](#footnote-5) da la vischnanca è il termin per la finiziun da la construcziun damai scadì presumablamain era cun resguardar la prolungaziun dal termin. A la vischnanca n'èn enconuschents nagins motivs che avessan retardà il cumenzament da las lavurs da construcziun, per ils quals Vus n'essas betg responsabel/-bla.[[6]](#footnote-6)

Perquai ha la vischnanca l'intenziun da relaschar ina disposiziun da constataziun che cuntegna circa il suandant:

*"Il termin per [il cumenzament da las lavurs da construcziun / la finiziun da la construcziun] n'è betg vegnì observà; uschia n'è betg vegnida ademplida, era cun resguardar la prolungaziun dal termin, la cundiziun colliada cun la planisaziun locala che ha survegnì vigur legala il(s) […], tenor la quala [las lavurs da construcziun sin il bain immobigliar nr. […] ston cumenzar entaifer in termin da […] suenter che la planisaziun ha survegnì vigur legala] ubain [la construcziun sin il bain immobigliar nr. […] sto vegnir terminada tenor il project da construcziun permess entaifer in termin da […]."*

Gia en quel lieu As faschain nus attent che scadan [l'enzonaziun / la midada da zona / l'azonaziun] sco era tut las determinaziuns dal plan d'utilisaziun colliadas cun quai tras lescha senza indemnisaziun e senza procedura dal plan d'utilisaziun sin basa da l'art. 19h al. 3 LPTGR, sche duess vegnir constatà cun vigur legala ch'il termin per [il cumenzament da las lavurs da construcziun / la finiziun da la construcziun] è scadì.

Qua tras survegnis Vus la chaschun d'inoltrar ina **posiziun** en quest connex ed en spezial en connex cun la disposiziun da constataziun messa en vista entaifer 14 dis[[7]](#footnote-7) suenter la consegna dal scriver preschent.

Cun amiaivels salids

La vischnanca da […]

…………………………………… ……………………………………

[Il/La president/a communal/a] [Il/La chanzlist/a]

Infurmaziun da diever: Quest model è in agid dal Chantun. Las formulaziuns da quest model èn da chapir sulettamain sco propostas. Passaschas dal text che la vischnanca sto cumplettar u precisar èn marcadas grisch sco tegnaplazzas en parantesas quadras […].

1. La vischnanca decida in termin adequat en il rom da la planisaziun locala (art. 19h al. 1 LPTGR). [↑](#footnote-ref-1)
2. La vischnanca decida in termin adequat en il rom da la planisaziun locala (art. 19h al. 1 LPTGR). [↑](#footnote-ref-2)
3. Da resguardar è ch'ils termins vegnan suspendids, uschè ditg ch'il cumenzament da las lavurs da construcziun u la finiziun da la construcziun vegn retardà per motivs, per ils quals la persuna ch'è obligada da construir n'è betg responsabla (art. 19h al. 2 LPTGR). [↑](#footnote-ref-3)
4. Da pensar èsi qua per exempel a proceduras per la permissiun da construcziun u a proceduras da meds legals, euv. [↑](#footnote-ref-4)
5. Da resguardar è ch'ils termins vegnan suspendids, uschè ditg ch'il cumenzament da las lavurs da construcziun u la finiziun da la construcziun vegn retardà per motivs, per ils quals la persuna ch'è obligada da construir n'è betg responsabla (art. 19h al. 2 LPTGR). [↑](#footnote-ref-5)
6. Da pensar èsi qua per exempel a proceduras per la permissiun da construcziun u a proceduras da meds legals, euv. [↑](#footnote-ref-6)
7. Il termin po vegnir prolungà per motivs suffizients. [↑](#footnote-ref-7)